open-index/open-wikipedia-markdown huggingface dataset:
Park Guy-lim

**Park Guy-lim** (; s. 27. helmikuuta 1999) on eteläkorealainen mäkihyppääjä.

Vuoden 2018 talviolympialaisissa Park hyppäsi normaalimäessä 35:nneksi eli viimeiseksi.

Maailmancupissa Park kilpaili ensimmäisen kerran helmikuussa 2017 Pyeongchangissa sijoittuen 30:nneksi. Se on myös hänen paras sijoituksensa maailmancupissa.

Nuorten MM-kilpailuihin Park on osallistunut kerran. Vuoden 2016 kisoissa hän oli normaalimäessä 42:s. Park oli ilmoitettu myös vuoden 2018 kisojen normaalimäkeen, mutta ei hypännyt kilpailussa.

## Lähteet
Yhdysvaltain presidentinvaalit 1836

**Yhdysvaltain presidentinvaalit 1836** olivat 13:nnet Yhdysvaltain presidentinvaalit. Ne järjestettiin 3. marraskuuta – 7. joulukuuta 1836. Vaaleissa istuva varapresidentti Martin Van Buren demokraattisesta puolueesta voitti neljä whig-puolueen ehdokasta.

## Ehdokkaat
### Demokraatit

File:MVanBuren.png|Varapresidentti**[[Martin Van Buren]]**New Yorkista


### Whig

File:William Henry Harrison by James Reid Lambdin, 1835.jpg|Entinen senaattori**[[William Henry Harrison|William H. Harrison]]**Ohiosta
File:HLWhite.jpg|Senaattori**[[Hugh Lawson White|Hugh L. White]]**Tennesseestä
File:DanielWebster.png|Senaattori**[[Daniel Webster]]**Massachusettsista
File:Willie p magnum.jpg|Senaattori**[[Willie Person Mangum|Willie P. Mangum]]**Pohjois-Carolinasta


## Tulokset
Yhdysvaltain presidentinvaalit 1836
|- style="background-color:#E9E9E9;text-align:center;"
! colspan="2" rowspan="2" style="text-align:left;" | Presidenttiehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:left;" | Kansanäänet
! rowspan="2" colspan="1" style="text-align:center;" | Valitsijamiesäänet
|-
! Määrä
! %
|- style="background-color:#E9E9E9;text-align:center;"
|-
| style="background-color:" |
| style="text-align:left;" | **[[Martin Van Buren]]**
| style="text-align:left;" | Demokraatit
| style="text-align:left;" | New York
| 764&nbsp;176
| 50,8
| 170
|-
| style="background-color:" |
| style="text-align:left;" | William H. Harrison
| style="text-align:left;" | Whig
| style="text-align:left;" | Ohio
| 550&nbsp;816
| 36,6
| 73
|-
| style="background-color:" |
| style="text-align:left;" | Hugh L. White
| style="text-align:left;" | Whig
| style="text-align:left;" | Tennessee
| 146&nbsp;107
| 9,7
| 26
|-
| style="background-color:" |
| style="text-align:left;" | Daniel Webster
| style="text-align:left;" | Whig
| style="text-align:left;" | Massachusetts
| 41&nbsp;201
| 2,7
| 14
|-
| style="background-color:" |
| style="text-align:left;" | Willie P. Magnum
| style="text-align:left;" | Whig
| style="text-align:left;" | Pohjois-Carolina
| –
| –
| 11
|-
| colspan=4 style="text-align:left;" | Muut
| 1&nbsp;234
| 0,1
| –
|-
| colspan="7" style="background-color:#E9E9E9;"|
|- style="font-weight:bold"
| colspan="4" style="text-align:left;" | Yhteensä
| 1&nbsp;503&nbsp;534
| 100
| 294
|- style="font-weight:bold"
| colspan="6" style="text-align:left;" | Voittoon tarvitaan
| 148
|}
## Huomautuksia
Troy Garton

**Troy Garton** (s. 20. helmikuuta 1988 Auckland) on uusiseelantilainen nyrkkeilijä.

Garton alkoi harrastaa nyrkkeilyä vuonna 2014, alun perin osallistuakseen työnantajansa Les Mills Gymin järjestämään hyväntekeväisyystapahtumaan. Vuonna 2016 hän alkoi osallistua amatöörinyrkkeilykilpailuihin ja vuonna 2017 hän voitti Uuden-Seelannin-mestaruuden kevytsarjassa eli alle 60-kiloisissa.

Helmikuussa 2018 Garton valittiin Uuden-Seelannin joukkueeseen Australian Gold Coastissa järjestettäviin Kansainyhteisön kisoihin. Päivä ennen kisoihin lähtöä hän loukkasi eturistisiteensä sparraustilanteessa, mutta päätti silti osallistua kisoihin. Hän voitti niissä pronssia, voitettuaan puolivälierissä botswanalaisen Aratwa Kasemangin, mutta hävittyään välierissä australialaiselle Anja Stridsmanille.

Garton opiskeli vaatesuunnittelua Aucklandin teknisessä yliopistossa. Vuonna 2013 hän kuului *[[Spartacus (televisiosarja)|Spartacus]]*-televisiosarjan pukuosaston työntekijöihin. Hän on toiminut aiemmin myös näyttelijänä, vuonna 2007 saippuasarjassa *[[Shortland Street]]*, jossa hän esitti Caitlin Owensia.

Garton on maori. 

## Lähteet
Liu Qing (yritysjohtaja)

**Liu Qing** () eli **Jean Liu Qing** tai **Jean Liu** (s. 1978, Peking) on kiinalainen yritysjohtaja.

Keväällä 2018 hän toimi kiinalaisen taksi- ja kuljetuspalvelujen varausohjelmistoa kehittävän DiDin hallituksen puheenjohtajana. Liun johdolla Didi hankki yhdysvaltalaisen Uberin Kiinan toiminnot vuonna 2016. Tämän jälkeen Didi hankki 5,5 miljardin dollarin rahoituksen toiminnalleen, jonka avulla yhtiö pyrki laajentamaan taksipalvelujaan Euroopan, Lähi-itään ja Afrikkaan.

Yhdysvaltalainen  aikakauslehti Time sisällytti hänet vuoden 2017 keskeisten vaikuttajien joukkoon (Time 100). Talousjulkaisu Forbes luokitteli Liun vuoden 2017 maailman vaikutusvaltaisimpien naisten listallaan sijalle 40. Talousjulkaisu Fortune nosti hänet maailman talouselämän kansainvälisten (ei-yhdysvaltalaisten) naisvaikuttajien 25. sijalle (2017). 
 
DiDi () on vuonna 2012 perustettu, Kiinan Hangzhousta käsin toimiva taksivarausten mobiiliohjelmiston kehittäjäyhtiö. Maaliskuussa 2016 yhtiön mobiiliohjelmistoilla varattiin Kiinassa yli kymmenen miljoonaa taksi- ja pienoisbussimatkaa päivittäin. Huhtikuussa 2018 yritys viesti, että sillä on jo 450 miljoonaa käyttäjää, jotka tekevät yhtiön tarjoaman palvelun avulla noin 25 miljoonaa matkaa päivässä. Yritys on tehnyt sijoituksia useisiin ulkomaisiin taksimatkoja tarjoaviin tai niiden varauspalvelua hoitaviin yrityksiin (esimerkiksi Viron Taxify, yhdysvaltalainen Lyft, brasilialainen 99 - 2018 jo Didin tytäryritys, intialainen Ola, Singaporen Grab ja Lähi-idän Careem). DiDi on kertonut yhteisyrityksen perustamisesta Softbankin kanssa Japanin henkilökuljetusmarkkinaa silmällä pitäen. DiDi toimii yhteistyössä myös useiden autovalmistajien kanssa erityisesti DiDin henkilökuljetuksiin soveltuvien automallien valmistamiseksi. Yritys myös tutkii erilaisia autojen omistus- ja rahoitusmalleja osana tarjontansa kehittämistä.

Liu valmistui tietojenkäsittelytiede pääaineenaan Pekingin yliopistosta (B.A./B.Sc.) ja myöhemmin Harvardin yliopistosta (M.Sc.).  Liu työskenteli rahoituskonserni Goldman Sachsilla (yleten Aasian toimintojen toimitusjohtajaksi) ennen siirtymistään Didi Chuxingin palveluun vuonna 2014.

Liu on naimisissa, ja hänellä on kolme lasta. Liun isä on pankkiiri ja suurliikemies Liu Chuanzhi, joka tunnetaan muun muassa tietokonevalmistaja Lenovon perustajana sekä IBM:n kannettavien tietokoneiden liiketoiminnan ja Pizza Expressin ostajana kiinalaisomistukseen.

## Lähteet
Amy Tan

**Amy Tan** (19. helmikuuta 1952 Oakland) on yhdysvaltalainen kirjailija.

Tan syntyi Yhdysvalloissa kiinalaisille vanhemmille. Hän opiskeli englantia ja kielitiedettä San Josen yliopistossa. Tan on kirjoittanut erityisesti aasialais-amerikkalaisista naisista.

## Suomennetut teokset
* 
* 
* 
* 
* 
* 

## Lähteet
Liu Qing

Liu Qing voi tarkoittaa muun muassa seuraavia kiinalaisia henkilöitä:

* Liu Qing (s. 1964), koripalloilija, olympiamitalisti (1984, 1992)
* Liu Qing, jääkiekkoilija (ks. Nuorten talviolympialaiset 2012)
* Liu Qing (s. 1978), yritysjohtaja
Anna Boch

**Anna Boch** (10. helmikuuta 1848 Saint-Vaast, Belgia – 25. helmikuuta 1936 Ixelles, Belgia) oli belgialainen taidemaalari ja taidekeräilijä. Hänen oma tuotantonsa edusti neoimpressionismia.

Boch ihaili Vincent van Goghia ja osti taiteilijan eläessä häneltä yhden maalauksen. Pitkään uskottiin, että Bochin ostos oli ainoa maalaus jonka van Gogh sai eläessään myytyä. Belgiassa ilmestyi asiasta kertova puolidokumentaarinen elokuva vuonna 2015.

Boch testamenttasi 140 omaa maalaustaan puutarhurinsa tyttärelle Ida van Haelewijnille, joka oli myös hänen kummityttönsä. Monien vaiheiden jälkeen ne ovat päätyneet esille Anna & Eugène Boch -kokoelmaan, joka avattiin Belgiassa vuonna 2011.

## Lähteet
Lisa Unterweger

**Lisa Unterweger** (s. 4. helmikuuta 1995) on itävaltalainen maastohiihtäjä.

Unterweger kilpaili Lahden MM-kilpailuissa 2017 sijoittuen parisprintissä 16:nneksi ja vapaan hiihtotavan sprintissä 36:nneksi. Pyeongchangin olympialaisissa 2018 hän oli parisprintissä 14:s, perinteisen hiihtotavan sprintissä 50:s ja 10 kilometrin vapaan hiihtotavan kilpailussa 67:s. Seefeldin MM-kilpailuissa 2019 hän sijoittui 10 kilometrin perinteisen kilpailussa 31:nneksi, 30 kilometrin vapaan yhteislähtökilpailussa 43:nneksi ja vapaan sprintissä 44:nneksi. Oberstdorfin MM-kilpailuissa 2021 hän oli perinteisen sprintissä 49:s, 10 kilometrin vapaan hiihtotavan kilpailussa 52:s ja vapaan parisprintissä kuudestoista. Pekingin olympialaisissa 2022 hän sijoittui perinteisen hiihtotavan 10 kilometrillä 31:nneksi, vapaan sprintissä 34:nneksi sekä perinteisen parisprintissä kuudenneksi.

Maastohiihdon maailmancupissa Unterweger kilpaili ensimmäisen kerran Lenzerheidessa tammikuussa 2016. Ensimmäiset maailmancupin pisteensä hän saavutti tammikuussa 2018 oltuaan Seefeldin vapaan hiihtotavan sprintissä 28:s. Parhaimmillaan hän on sijoittunut 23:nneksi Davosin vapaan hiihtotavan sprintissä joulukuussa 2020.

## Lähteet

## Aiheesta muualla
Judy Kang

**Judy Kang** (s. 13. heinäkuuta 1979 Toronto, Ontario) on kanadalainen viulisti. Hän aloitti viulunsoiton opiskelun 4-vuotiaana ja teki debyyttinsä orkesterin kanssa ollessaan 10-vuotias. Hän opiskeli Curtis Institutessa, Juilliard Schoolissa ja Manhattan School of Musicissa. Hän on voimakkaasti improvisoinnista kiinnostunut monipuolinen esiintyjä, joka vaihtelee tyylilajiaan sujuvasti klassisen ja nykypopin välillä. Hän on tehnyt yhteistyötä merkittävien orkestereiden, säveltäjien ja kapellimestarien kanssa, mutta toiminut myös muun muassa Lady Gagan viulistina. 

Kang aloitti opiskelun Suzuki-menetelmällä. Hän on osallistunut hyväntekeväisyystyöhön.

## Lähteet
Sakina Karchaoui

**Sakina Karchaoui** (s. 26. tammikuuta 1996 Salon-de-Provence) on ranskalainen jalkapalloilija. Hän edustaa Paris-Saint-Germainia.

## Ura
### Nuoruusvuodet
Provencen alueella Salon-de-Provencessa syntynyt Karchaoui varttui läheisessä Miramasin kunnassa marokkolaisten vanhempien kasvattamana. Jalkapallon pelaamisen hän aloitti naapurustossa asuneiden poikien kanssa. Kahden paikallisseura US Miramasissa vietetyn vuoden jälkeen hän liittyi Montpellier’hen.

### Pääsarjaura
Marraskuussa 2012 Karchaoui debytoi Montpellier’n edustusjoukkueessa 6–0-voitossa Vendenheimia vastaan. Hän pelasi joukkueessa vuoteen 2020 saakka. Kauden 2020–2021 hän edusti Olympique Lyonnais'ta ja kesällä 2021 hän siirtyi Paris Saint-Germainiin.

### Maajoukkue

Karchaoui on pelannut Ranskan naisten maajoukkueessa kesäkuun 2025 loppuun mennessä 89 ottelua ja tehnyt niissä kolme maalia. Rio de Janeiron kesäolympialaisissa 2016 hän pelasi avauskokoonpanossa kaksi ottelua. EM-kilpailuissa 2017 hän pelasi avauskokoonpanossa kolme ottelua ja tuli yhdessä vaihdosta kentälle. MM-kilpailuissa 2019 hän pääsi kentälle vain neljännesvälieräottelun viime minuuteille. EM-kilpailuissa 2022 hän pelasi neljä ottelua avauskokoonpanossa ja tuli viimeisessä alkulohko-ottelussa vaihdosta kentälle. MM-kilpailuissa 2023 hän pelasi neljä ottelua avauskokoonpanossa. Pariisin kesäolympialaisissa 2024 hän pelasi kolme ottelua avauskokoonpanossa ja tuli yhdessä vaihdosta kentälle.

## Lähteet
Central River

**Central River** on yksi Gambian alueista. Se sijaitsee maan keskiosissa. Alueen pinta-ala on 2&nbsp;895 neliökilometriä ja vuoden 2013 väestönlaskennassa siellä asui 221&nbsp;907 ihmistä. Central Riverin hallinnollinen keskus on Janjanbureh.

Gambian ollessa Ison-Britannian siirtokuntana, oli yksi niin sanotun protektoraatin hallinnollisista alueita MacCarthy Island. Gambian itsenäistyttyä brittien aluejako jäi voimaan. MacCarthy Islandin nimi muutettiin Central Riveriksi vuonna 1995.

Central River jakautuu edelleen kymmeneen piirikuntaan: Fulladu West, Janjanbureh, Lower Saloum, Niamina, Dankunku, Niamina East, Niamina West, Niani, Nianija, Sami ja Upper Saloum.

Gambiajoen kansallispuisto koostuu viidestä saaresta Gambiajoessa Central Riverin alueella Janjangburehista alavirtaan.

## Lähteet
Jane Pierce

**Jane Means Appleton Pierce** (12. maaliskuuta 1806 – 2. joulukuuta 1863) oli Yhdysvaltain presidentti Franklin Piercen puoliso ja siten Yhdysvaltojen ensimmäinen nainen vuosina 1853–1857. Hän vastusteli miehensä pyrkimyksiä politiikkaan ja pyörtyi kuullessaan, että tämä oli valittu demokraattien presidenttiehdokkaaksi. Heidän pieni poikansa Benny kuoli junaonnettomuudessa juuri ennen presidentin virkakauden avajaisia, joita ei sen takia juhlittu. Jane Pierce ei koskaan toipunut menetyksestä. Hän joutui ponnistelemaan selvitäkseen asemansa vaatimista sosiaalisista tapahtumista.

## Lähteet
Marie von Ebner-Eschenbach

**Marie von Ebner-Eschenbach** (o.s. **Dubsky**, 13. syyskuuta 1830 – 12. maaliskuuta 1916) oli itävaltalainen kirjailija, joka kuvasi romaaneissaan köyhien ja aristokratian elämää. Tunnetuimmassa teoksessaan *Kunnan lapsi* (Das Gemeindekind, 1887) hän kuvaa synnyinseutunsa Määrin oloja ja osoittaa sympatiaa köyhille ja lapsen ajatusmaailman ymmärtämystä.

## Teokset
### Suomennetut teokset
* *Kunnan lapsi* (*Das Gemeindekind*), suom. Ester Peltonen,  WSOY 1903. Sarja: Suurten kertojain teoksia, 9. Teos verkossa
* *Aforismeja* (valikoima kokoelmista *Fünfhundert Aphorismen*, 2015, 4. p. ja *Sämtliche Werke, Band 4*, 1920), toimittanut ja suomentanut Tuija Tuomaala, Punos-kustannus 2023. 
; Novelli
* Krambambuli. Teoksessa: *Krambambuli ja muita eläinsankareita*. Kansanvalistusseura 1911 Kertomus verkossa

## Alkukieliset teokset
* *Maria Stuart in Schottland* (1860) 
* *Marie Roland* 1867
* *Die Weilchen* 1870
* *D:r Ritter* 1872
* *Waldfräulein* 1873
* *Ein Spätgeborner* 1875
* *Bozena* 1876
* *Neue Erzählungen* 1881

## Asiasta muualla
* Vapaasti ladattavia Marie von Ebner-Eschenbachin e-kirjoja Projekti Lönnrotilta ja Project Gutenbergilta

## Lähteet
Anna Seghers

**Anna Seghers**, oikea nimi **Netty Reiling Radványi**, 1900 Mainz, Saksa – 1983 Itä-Berliini, Saksan demokraattinen tasavalta) oli saksalainen kirjailija. Hän kuvasi romaaneissaan juutalaisten vainoja natsi-Saksassa. Hänen tunnetuimpia teoksiaan ovat *Seitsemäs risti* (*Das siebte Kreuz*, 1942) ja *Visado de tránsito* (*Transit*, 1944). Useiden romaanien pohjalta on tehty myös elokuvia.

Seghers  opiskeli historiaa, taidehistoriaa ja sinologiaa. Hän oli kommunistisen puolueen jäsen vuodesta 1928 ja lähti maanpakoon 1933. Hän asui 1941–1947 Meksikossa. Hän palasi Itä-Beliiniin, jossa hän toimi DDR:n kirjailijaliiton puheenjohtajana. Seghers oli itse juutalainen. 

Kun Hitler nousi valtaan, Seghersin teokset kiellettiin ja hän oli lyhyen aikaa pidätettynä. Hän pakeni perheineen Pariisiin. Saksalaisten vallattua Ranskan Seghers pakeni Meksikoon. Toisen maailmansodan jälkeen Seghers asui ja kirjoitti Itä-Saksassa.

## Suomennetut teokset
* *St. Barbaran kalastajien kapina* (*Aufstand der Fischer von St. Barbara*, 1928), suom. Elvi Sinervo, WSOY 1954 Pieni kirjasto: 15
* *Seitsemäs risti* (*Das siebte Kreuz*, 1942), suom. Elvi Sinervo, Kansankulttuuri 1961
* *Kuolleet pysyvät nuorina*, kaksi osaa (*Die Toten bleiben jung*, 1949), suom. Elvi Sinervo ja Ilkka Ryömä, Kansankulttuuri 1963
;Novelli
* Herran rukous: välikohtaus vuodelta 1933, antologiassa: *Neljäs Hyvää yötä*, toim. V. Hämeen-Anttila, Hämeenlinna: Arvi A. Karisto 1937  ja julkaisussa: *[[Tulenkantajat (lehti 1932–1939)|Tulenkantajat]]* 5 (1937): 44.

## Lähteet

## Aiheesta muualla
Cimarron

**Cimarron** voi viitata johonkin seuraavista:

## Elokuvat, televisio ja musiikki
* ''Cimarron'' (vuoden 1931 elokuva), yhdysvaltalainen lännenelokuva
* ''Cimarron'' (vuoden 1960 elokuva), Anthony Mannin ohjaama elokuva
* *[[Cimarron Strip]]* (1967–68), yhdysvaltalainen western-televisiosarja
* ''Cimarron'' (albumi), Emmylou Harrisin albumi, 1981
* *[[Rose of Cimarron]]*, Pocon albumi
* *[[Spirit – villi ja vapaa]]* (*Spirit: Stallion of the Cimarron*), vuoden 2002 elokuva

## Asuttuja paikkoja Yhdysvalloissa
* Cimarron (Kalifornia)
* Cimarron (Colorado)
* Cimarron Hills (Colorado)
* Cimarron (Kansas)
* Cimarron (New Mexico)
* Cimarron City (Oklahoma)
* Cimarronin piirikunta (Oklahoma)
* Cimarron (Texas)

## Muita
* ''Cimarron'', Edna Ferberin romaani
* Cimarron-luokka (1939), Yhdysvaltain laivaston tankkeriluokka
* Cimarron Valley Railroad, yhdysvaltalainen rautatieyhtiö
* Uruguayncimarrón (*cimarrón uruguayo*), Uruguaysta kotoisin oleva koirarotu
* Cadillac Cimarron, vuosina 1982-1988 valmistettu kompakti luksusauto.
Anita Nyman

**Anita Nyman** (s. 15. syyskuuta 1971) on suomalainen uransa lopettanut maastohiihtäjä. Hän kilpaili 1993–2005. Vuoden 1998 talviolympialaisissa Naganossa hän tuli seitsemänneksi 4&nbsp;×&nbsp;5&nbsp;km:n viestihiihdossa ja 44:nneksi 5&nbsp;km&nbsp;+&nbsp;10&nbsp;km:n yhdistetyssä takaa-ajossa. Perinteisellä tyylillä hiihdetyssä 5&nbsp;km:n kisassa Nyman sijoittui sijalle 56.

Nyman tuli 26:nneksi 15&nbsp;km:n hiihdossa vuoden 1999 maailmanmestaruuskisoissa Ramsaussa. Hänen paras world cup -tuloksensa on 17. sija 10&nbsp;km:n vapaan tyylin kilpailussa Japanin Hakubassa tammikuussa 1997.

Nymanin paras henkilökohtainen tulos on kolmas sija 5&nbsp;km:n Continental Cup -kilpailussa Kuusamossa maaliskuussa 1995. Kisa käytiin vapaalla tyylillä.

## Lähteet
*Anita Nyman Hakala, FIS
*Women's 4 × 5 km cross-country relay Olympic results: 1976-2002
Virpi Moskari

**Virpi Moskari** on suomalainen laulaja, äänialaltaan mezzosopraano, ja suomalaisen a cappellalauluyhtye Rajattoman perustaja. Hän lauloi yhtyeessä 20 vuotta, lopetti vuoden 2018 alussa.

Moskari kävi Itä-Helsingin musiikkiopistoa, jossa hän opiskeli viulun- ja pianonsoittoa, ja myöhemmin hän opiskeli laulua. Moskari kävi Sibelius-lukion ja lauloi sen kamarikuorossa. Hän on kamarikuoro Grex Musicuksen perustajajäsen ja laulaa CD:llä *The Making of the Drum*.

Moskari laulaa myös kahdella Ultra Bran CD:llä *Vapaaherran elämää* ja *Sinä päivänä kun synnyin*.

## Lähteet

## Aiheesta muualla
*
Güler Sabancı

**Güler Sabancı** (s. 1955, Adana, Turkki) on turkkilainen yritysjohtaja. Hänen isoisänsä Hacı Ömer Sabancı (1906–66) perusti 1930-luvulla alkujaan tekstiilialan yrityksen. Siitä on sittemmin kehittynyt Turkin rikkaimpiin kuuluvan Sabancı-suvun monialakonserni, jonka sijoituksia hoidetaan Sabancı Holding -yhtiön välityksellä. Güler Sabancı on tämän holdingyhtiön toimitusjohtaja (2018). Hän toimii myös suvun mukaan nimetyn Sabancı-yliopiston pääjohtajana ja on Turkin suurimman yksityisesti omistetun säätiön, Sabancı-säätiön hallituksen puheenjohtaja. Vuodesta 2013 hän on ollut myös Siemen AG:n johtokunnan jäsen.

Yhdysvaltalainen talousjulkaisu Forbes luokitteli Sabancın vuoden 2017 maailman vaikutusvaltaisimpien naisten listallaan sijalle 58. Talousjulkaisu Fortune nosti hänet maailman talouselämän kansainvälisten (ei-yhdysvaltalaisten) naisvaikuttajien 17. sijalle (2017). 

Vuonna 2016 yhteensä 16 maassa toimivan Sabancı-yhtymän liikevaihto oli noin 11,5 miljardia dollaria. Yhtymän toimialoja ovat pankki- ja vakuutustoiminta, energia, vähittäismyynti ja tuotannollinen teollisuus (auto-, ruoka- ja tupakkateollisuus, turismi, kemikaalit). Yhtymän liikevaihto kasvoi 12 prosenttia ja liikevoitto 19 prosenttia edellisvuodesta.
 
Sabancılla on alempi korkeakoulututkinto (B.A./B.Sc.) Boğaziçi-yliopistosta. Hän on naimaton.

## Lähteet

## Aiheesta muualla
Lorena Gale

**Lorena Gale** (9. toukokuuta 1958 Montreal, Québec – 21. kesäkuuta 2009 Vancouver, Brittiläinen Kolumbia) oli kanadalainen näyttelijä, näytelmäkirjailija ja aktivisti. Hän loi mittavan uran kanadalaisen teatterin parissa, mutta tuli ehkä kaikkein tunnetuimmaksi ylipapitar Eloshan roolista televisiosarjassa *[[Taisteluplaneetta Galactica (vuoden 2004 televisiosarja)|Taisteluplaneetta Galactica]]*.

Gale oli kolmannen sukupolven kanadalainen. Hän valmistui Montrealin Marianopolis Collegesta vuonna 1977. Hän opiskeli myös Concordian yliopistossa sekä Kanadan kansallisessa teatterikoulussa ja kävi kuusikuukautisen kurssin New Yorkissa torontolaissyntyisen näyttelemisvalmentaja Paul Mannin kanssa. Vuonna 2005 Gale sai taiteiden maisterin oppiarvon Simon Fraserin yliopistosta (Vancouver).

Gale muutti vuonna 1988 Vancouveriin, jossa hän vuonna 1991 voitti Jessie Richardson -palkinnon sivuroolistaan teatterissa. Vuonna 1991 hän meni naimisiin ohjaaja John Cooperin kanssa. Cooper oli samalla hänen säännöllinen yhteistyökumppaninsa. Itse kirjoittamissaan näytelmissä Gale toi esiin mustaihoisten asemaan liittyneitä aiheita. Näillä avuilla hän pääsi myös ehdolle Kenraalikuvernöörin kirjallisuuspalkinnon saajaksi. Hän kuoli syöpään.

## Lähteet
Helena Olsson Smeby

**Helena Olsson Smeby** (s. 15. marraskuuta 1983) on norjalainen uransa päättänyt mäkihyppääjä. Hänen seuransa oli Byaasen.

Liberecin MM-kilpailuissa 2009 Smeby oli normaalimäessä 16:s. Vuoden 2014 talviolympialaisissa hän hyppäsi normaalimäessä 14:nneksi.

Maailmancupissa Smeby kilpaili ensimmäisen kerran joulukuussa 2013 Lillehammerissa sijoittuen 13:nneksi. Parhaimmillaan hän on sijoittunut neljänneksi joulukuussa 2013 Hinterzartenissa kaksi kertaa ja tammikuussa 2014 Zaōssa.

## Lähteet
Claire Harris

**Claire Harris** (13. kesäkuuta 1937 Port-of-Spain, Trinidad – 5. helmikuuta 2018 Kanada) oli kanadalainen runoilija. Hänen ensimmäinen runokokoelmansa oli *Fables from the Women's Quarters* (1984), jonka jälkeen hän julkaisi useita muita kokoelmia. Hän on saavuttanut työllään kansallista ja kansainvälistä tunnustusta. Hän pääsi ehdolle Kenraalikuvernöörin palkinnon saajaksi, ja *Fables*-teoksella hän sai Commonwealth Awardin runoudesta. Usein Harris esittelee runoudessaan sortoa ja väkivaltaa kohtaavien mustaihoisten naisten läpikäymiä psykologisia kamppailuita.

Harris opiskeli Dublinissa ja Jamaikalla. Muutettuaan Kanadaan vuonna 1966 hän opetti lukiotasolla englannin kieltä ennen uran aloittamista runoilijana.

## Lähteet
Ull-Britt Gustafsson-Pensar

**Ull-Britt Gustafsson-Pensar** (26. marraskuuta 1931 Loviisa – 30. joulukuuta 2024) oli suomalainen äidinkielen (ruotsi) lehtori, koulutukseltaan filosofian maisteri. Hän oli suomenruotsalaisen virsikirjakomitean jäsen 1975–1983. 

Hänen muokkaamiaan tekstejä on Suomen ruotsinkielisessä virsikirjassa vuodelta 1986 seitsemän virttä sekä yksi hänen kirjoittamansa virsi. Hän käänsi ruotsiksi suomalaisia, saksalaisia, englantilaisia, virolaisia ja norjalaisia virsiä. Ruotsin kirkon virsikirjassa ''Den svenska psalmboken 1986'' on yksi hänen muokkaamaana virsi: 293 "Sanningens Ande" (Z. Topelius) ja yksi hänen kääntämänsä virsi, 646, "Grip du mig, Helige Ande" (P. Perkiö). Ruotsin kirkon virsikirjassa (suomenkielinen) on lisäksi kolme hänen käännöstään lisäosassa, jossa virret ovat suomeksi ja ruotsiksi (Virret 724:3, "Nu sjunker bullret"/"Och vaka Kristus", 741 "Vår fader och Gud" ja 746 "Lik ängens sköna blomma").

## Virret
Gustafsson-Pensarin kirjoittama virsi Suomen ruotsinkielisessä virsikirjassa:
*465 Ett barn som döps i Jesu namn

Gustafsson-Pensarin kääntämät virret Suomen kirkon ruotsinkielisessä virsikirjassa:
* 118 Grip du mig Helige Ande (sanat: Pia Perkiöː Kosketa minua Henki, suomenkielinen virsikirja 125)
* 228 Till måltif Herren kallar (sanat: Kurt Rommel, suom.: Jo Herran armopöytä, suomenkielinen virsikirja 452)
* 429 Vår tröghet är så stor, o Gud (sanat: Fred Kaan)
* 446 Guds familj är världens största (sanat: Jukka Lehtinen)
* 528 Nu sjunker bullret, 3. säkeistö: Och vaka, Kristus (3. säkeistön sanat: Anna-Maija Raittila, suomenkielinen virsikirja 565)
* 554 Vår Fader och Gud (sanat: Helena Shuuladu, suomenkielinen virsikirja 603)
* 556 Lik ängens sköna blomma (sanat: Hallgrimur Pétursson, suomenkielinen virsikirja 616)

Virsikirjan lisävihkossa Sång i Guds värld:
* 884 O, Jesus Krist, förvandla mig (sanat: Eyvind Skeie, suomenkielinen virsikirjan lisävihko 951)
* 895 Kristna, kom i morgonljuset (sanat: Eyvind Skeie)
* 896 Vi sträcker våra händer (sanat: Svein Ellingsen)

## Lähteet

## Aiheesta muualla
* Birgitta Sarelin: Psalmarbete i Finland
Nguyễn Thị Phương Thảo

**Nguyen Thi Phuong Thao** tai **Nguyễn Thị Phương Thảo** (s. ) on vietnamilainen yrittäjä, yritysjohtaja ja dollarimiljardööri. Hän on perustamansa, vuonna 2011 toimintansa aloittaneen VietJet Air -lentoyhtiön toimitusjohtaja. Kun yhtiö vietiin pörssiin helmikuussa 2017, Thaosta tuli miljardööri. Yhdysvaltalainen talousjulkaisu Forbes arvioi maaliskuussa 2018 hänen omistustensa arvoksi 3,1 miljardia Yhdysvaltain dollaria.

Yhdysvaltalainen talousjulkaisu Forbes luokitteli Thaon vuoden 2017 maailman vaikutusvaltaisimpien naisten listallaan sijalle 55. Talousjulkaisu Fortune nosti hänet maailman talouselämän kansainvälisten (ei-yhdysvaltalaisten) naisvaikuttajien 50. sijalle (2017).

VietJet Air on saanut mediahuomiota, mutta on herättänyt myös pahennusta esittelemällä bikiniasuisia lentoemäntiä ja malleja lehtimainoksissaan ja toisinaan myös lennoillaan sekä julkistamalla vähäpukeisia lentoemäntiä esitteleviä kalentereita useana vuonna.

Thao on naimisissa, kaksi lasta.

## Lähteet
Yurina Yamada

**Yurina Yamada** (s. 12. heinäkuuta 1996 Otari) on japanilainen uransa päättänyt mäkihyppääjä. Hänen seuransa oli Waseda University.

Vuoden 2014 talviolympialaisissa Yamada hyppäsi normaalimäessä 30:nneksi eli viimeiseksi.

Maailmancupissa Enger kilpaili ensimmäisen kerran tammikuussa 2012 Hinterzartenissa sijoittuen 16:nneksi. Parhaimmillaan hän sijoittui kymmenenneksi maaliskuussa 2012 Zaōssa.

Nuorten MM-kilpailuihin Enger on osallistunut neljä kertaa. Vuosina 2012 ja 2014 hän voitti joukkuemäessä maailmanmestaruuden ja vuonna 2015 pronssia. Normaalimäessä hän on sijoittunut parhaimmillaan 11:nneksi vuosina 2012 ja 2015.

## Lähteet
Gyda Enger

**Gyda Enger** (s. 14. tammikuuta 1993) on norjalainen uransa päättänyt mäkihyppääjä. Hänen seuransa oli Hernes IL

Enger on osallistunut MM-kilpailuihin kaksi kertaa. Oslon MM-kilpailuissa 2011 hän oli normaalimäessä 26:s ja Falunin MM-kilpailuissa 2015 28:s. Vuoden 2014 talviolympialaisissa Enger hyppäsi normaalimäessä 24:nneksi.

Maailmancupissa Enger kilpaili ensimmäisen kerran joulukuussa 2011 Lillehammerissa sijoittuen 38:nneksi. Parhaimmillaan hän sijoittui kuudenneksi tammikuussa 2014 Tšaikovskissa.

Nuorten MM-kilpailuihin Enger on osallistunut kuusi kertaa vuosina 2007, 2008 ja 2010–2013. Joukkuemäessä hän oli neljäs vuonna 2013. Normaalimäessä hän on sijoittunut parhaimmillaan 14:nneksi.

## Lähteet
Bucktonin linna

**Bucktonin linna** oli keskiaikainen linna Englannissa, joka rakennettiin ja purettiin luultavasti 1100-luvulla. Vanhin kirjallinen todiste linnasta on vuodelta 1360, jolloin se oli jo rauniona.

## Lähteet
Karen Solie

**Karen Solie** (s. 6. heinäkuuta 1966 Moose Jaw, Saskatchewan) on kanadalainen runoilija. Hän varttui sukunsa maatilalla Saskatchewanin maaseudulla ja opiskeli Lethbridgen sekä Victorian yliopistoissa. Hän on opettanut englannin kieltä Victorian yliopistossa ja runoutta Banff Centressä. Hän on toiminut useiden eri yliopistoiden ja taidekeskusten, kuten Albertan ja New Brunswickin yliopistoiden nimikkokirjailijana. Solie on yksi maansa johtavista nykyaikaisista lyyrisistä runoilijoista. Hänen ensimmäinen kokoelmansa, palkittu *Short Haul Engine*, julkaistiin vuonna 2001. Sitä seurasivat *Modern and Normal* (2005) ja *Pigeon* (2009).

## Lähteet
Sue Myrick

**Suellen ”Sue” Myrick** (o.s. **Wilkins**, s. 1. elokuuta 1941 Tiffin, Ohio) on yhdysvaltalainen poliitikko republikaanisesta puolueesta. Hän toimi vuosina 1995–2013 Yhdysvaltain edustajainhuoneen jäsenenä Pohjois-Carolinasta.  

## Ura
Myrick toimi ennen poliittista uraansa muun muassa itse perustamansa Myrick Advertising and Public Relations -yrityksen toimitusjohtajana Charlottessa, Pohjois-Carolinassa. Vuonna 1983 hänet valittiin Charlotten kaupunginvaltuustoon, jonka jäsen hän oli vuoteen 1985, ja vuonna 1987 ensimmäisenä naisena Charlotten pormestariksi. Hän voitti tuolloin istuvan pormestarin, demokraatti Harvey Ganttin. Gantt oli kaupungin ensimmäinen afroamerikkalainen pormestari.  

Myrick toimi Charlotten pormestarina kaksi kaksivuotiskautta, vuoteen 1991. Vuonna 1992 hän pyrki Yhdysvaltain senaattiin Pohjois-Carolinasta, mutta jäi republikaanien esivaaleissa toiseksi Lauch Fairclothin jälkeen. Vuonna 1994 hän pyrki onnistuneesti Yhdysvaltain edustajainhuoneeseen perinteisesti konservatiivisesta Pohjois-Carolinan yhdeksännestä vaalipiiristä. Hän voitti ensin republikaanien esivaaleissa Pohjois-Carolinan edustajainhuoneen vähemmistöjohtajan David Balmerin ja myöhemmin varsinaisissa vaaleissa demokraatti Rory Blaken. Myrick sai tuolloin 65 prosenttia annetuista äänistä ja kaikissa myöhemmissä vaaleissaankin vähintään 63 prosenttia.

Myrick toimi Yhdysvaltain edustajainhuoneen jäsenenä yhdeksän kaksivuotiskautta, tammikuusta 1995 tammikuuhun 2013. Hän ei ollut ehdolla kymmenennelle kaudelle vuoden 2012 vaaleissa. Myrick oli edustajainhuonevuosinaan yhteensä kuuden eri valiokunnan jäsen, budjettivaliokunnan, energia- ja kauppavaliokunnan, pienyritysvaliokunnan, sääntövaliokunnan, tiedevaliokunnan ja tiedusteluvaliokunnan. Hän toimi myös yhden tiedusteluvaliokunnan alivaliokunnan (Subcommittee on Terrorism, Human intelligence, Analysis and Counterintelligence) puheenjohtajana.

Myöhemmin Myrick on muun muassa toiminut Footwear Distributors and Retailers of America -järjestön ja The Inspiration Networks -televisioyhtiön lobbarina.

## Yksityiselämä
Sue Myrick on ollut kahdesti naimisissa, ensin Jim Forestin ja vuodesta 1977 Ed Myrickin kanssa. Hänellä on kaksi poikaa ensimmäisestä liitostaan. Toinen pojista, Dan Forest, valittiin vuonna 2012 Pohjois-Carolinan varakuvernööriksi.

## Lähteet
Karen-Sofie Styrmoe

**Karen-Sofie Styrmoe(-Oseid)** (20. lokakuuta 1930 Tinn – 14. heinäkuuta 2001 Oslo) oli norjalainen alppihiihtäjä. Hän osallistui vuoden 1952 talviolympialaisiin Oslossa. Siellä hän kilpaili naisten syöksylaskussa ja pääsi siinä 31. sijalle. Hän osallistui myös slalomiin, jossa hän pääsi 23. sijalle.

## Lähteet
HLTV

**HLTV** (verkkosivuna **HLTV.org**) on tanskalainen Counter-Strike-pelisarjan kilpapelaamiseen keskittyvä uutis- ja foorumiverkkosivu. Se sisältää uutisten ja foorumien lisäksi myös turnausten tietoja ja niihin liittyvän kuvagallerian, otteluiden tulos- ja tilastotiedot ja otteluiden vedonlyönnin. HLTV.org on saanut nimensä Valven kehittämästä tietokoneohjelmasta, Half-Life TV:stä.

## Half-Life TV
HLTV (tietokoneohjelmana **Half-Life TV**) on Valven vuonna 2001 luoma tietokoneohjelma, jonka avulla TV-tuettujen GoldSrc-pelimoottorilla toimivien pelipalvelinten sisäistä pelaamista voi seurata ”bird’s-eye view” -menetelmällä reaaliaikaisesti, viiveellä tai uusintana (demona). Lisäksi se myös mahdollistaa rajattoman katsojamäärän suorissa otteluissa. TV:llä on oma IP-osoitteensa, jonka avulla pelipalvelimelle liitytään katsojaksi. HLTV-tuettuja pelejä ovat Counter-Strike 1.6, Counter-Strike: Condition Zero ja Day of Defeat.

Half-Life TV:stä kehitettiin vuonna 2010 uudempi versio, Source-moottorilla toimiva SourceTV. Se toimii TV-tuetuissa Source-moottorilla toimivissa peleissä kuten Counter-Strike: Sourcessa ja Counter-Strike: Global Offensivessa.

## HLTV TOP 20
HLTV julkistaa joka vuoden alussa viime vuonna menestyneimmät 20 pelaajaa. Konsepti alkoi vuonna 2010 *[[Counter-Strike]]ssä* ja jatkui sittemin *[[Counter-Strike: Global Offensive]]ssa*.

## Lähteet
Oliver Ivanović

**Oliver Ivanović** (1. huhtikuuta 1953 Kosovo, Jugoslavia – 16. tammikuuta 2018 Mitrovica, Kosovo) oli kosovolainen serbiläinen poliitikko. Hän oli SDP kansalaisaloite -puolueen perustaja ja toimi sen puheenjohtajana. Oliver Ivanović surmattiin vuonna 2018.

## Opiskelu ja ura
Ivanovićin äiti oli serbian kielen ja kirjallisuuden opettaja ja hänen isänsä oli historianopettaja. Ivanović opiskeli insinööriksi ja erikoistui mekaniikkaan. Sen jälkeen hän toimi urheilun johtotehtävissä ja kilpaili ammattilaisena karatessa. Vuonna 1999 Ivanović ryhtyi poliitikoksi, kun hänet nimitettiin Kosovon sodan aikana serbien kansallisen neuvoston johtoon.

Vuosina 2008–2012 Ivanović toimi Serbian hallituksen Kosovosta ja Metohijasta vastaavan ministeriön pääsihteerinä sekä Kosovoa ja Metohijaa koskevan yhteistyökeskuksen jäsenenä. Ivanović perusti vuonna 2009 SDP kansalaisaloite -puolueen ja toimi sen puheenjohtajana. Vuonna 2013 hän pyrki Mitrovican serbiosan pormestariksi, muttei tullut valituksi.

Vuonna 2014 Ivanovićia syytettiin oikeudessa epäiltynä etnisten albaanien tappamisesta vuosien 1998 ja 1999 aikana. Vuonna 2016 hänet tuomittiin neljän albaanin surmasta 9 vuoden vankeuteen. Oikeudenkäynti päätettiin sittemmin uusia, ja Ivanović vapautettiin vankeudesta vuonna 2017. Hänen oli määrä vastata syytteisiin vapaudessa.

16. tammikuuta 2018 tuntematon autolla liikkunut ampuja ampui Ivanovićia viisi kertaa, kun hän oli Mitrovicassa puoluetoimistonsa edustalla. Häneen oli aiemmin kohdistunut uhkailua. Vuonna 2005 Ivanovićin auton alla räjäytettiin pommi ja vuonna 2017 joku poltti hänen autonsa..

Huhtikuussa murhan tutkinta ei ollut edistynyt. Tekijää ei tiedetty.

## Lähteet

## Aiheesta muualla
Shakin maailmanmestaruusottelu 2018

**Shakin maailmanmestaruusottelussa 2018** hallitseva mestari Magnus Carlsen puolusti mestaruuttaan onnistuneesti Fabiano Caruanaa vastaan. Ottelu pelattiin Lontoossa 9.–28.11.2018. Pelaajat pelasivat klassisilla aikarajoilla 12 peliä, jotka kaikki päättyivät tasan. Ottelu lopulta ratkaistiin pelaamalla nopeaa shakkia.

## Ehdokasturnaus
Hallitsevalle mestarille Magnus Carlsenille haettiin haastajaa kahdeksan pelaajan ehdokasturnauksessa Berliinissä Saksassa maaliskuussa 2018. Turnaukseen osallistui edellisen MM-ottelun hävinnyt Sergei Karjakin, neljä karsintakilpailuissa menestynyttä pelaajaa, kaksi korkean vahvuusluvun omannutta pelaajaa sekä turnausjärjestäjän villin kortin saanut Vladimir Kramnik. Turnauksessa kukin pelasi kutakin vastaan valkeilla ja mustilla eli kaikkiaan 14 peliä. Turnauksen voitti Fabiano Caruana, joka saavutti tuloksen 9/14. Hän voitti viisi peliä, pelasi tasan kahdeksan ja hävisi yhden.

## Ottelun kulku

Kaikki 12 peliä klassisilla aikarajoilla päättyivät tasan. Ottelu ratkaistiin nopeammilla katkaisupeleillä keskiviikkona 28. marraskuuta. Kun Carlsen voitti kolme ensimmäistä peliä, neljättä ei tarvittu.

## Katso myös
*Shakin maailmanmestaruus

## Lähteet
Atsuko Tanaka

**Atsuko Tanaka** (s. 25. tammikuuta 1992 Calgary, Kanada) on kanadalainen mäkihyppääjä. Hänen seuransa on Altius Nordic Ski Club.

Val di Fiemmen MM-kilpailuissa 2013 Tanaka oli normaalimäessä 15:s. Vuoden 2014 talviolympialaisissa Tanaka hyppäsi normaalimäessä 12:nneksi.

Maailmancupissa Enger kilpaili ensimmäisen kerran joulukuussa 2011 Lillehammerissa sijoittuen 26:nneksi. Parhaimmillaan hän on sijoittunut neljänneksi tammikuussa 2014 Sapporossa.

Nuorten MM-kilpailuihin Enger on osallistunut viisi kertaa vuosina 2006, 2008 ja 2010–2012. Hän voitti hopeaa vuonna 2006 normaalimäessä.

## Lähteet
Aotearoan, Uuden-Seelannin ja Polynesian anglikaanikirkko

**Aotearoan, Uuden-Seelannin ja Polynesian anglikaanikirkko** on anglikaanisen yhteisön jäsenkirkko, joka palvelee Uudessa-Seelannissa, Fidžillä, Tongassa, Samoassa ja Cookinsaarilla. Nykyiset arkkipiispat ovat Winston Halapua ja Philip Richardson.

Vuonna 2018 kirkko päätti hyväksyä samaa sukupuolta olevien liittojen siunaamisen. Päätöksen seurauksena kirkosta irtosi ainakin 12 seurakuntaa, jotka muodostivat uuden kirkon nimeltä Church of Confessing Anglicans of Aotearoa/New Zealand (*Aotearoan/Uuden-Seelannin tunnustuksellisten anglikaanien kirkko*).

## Lähteet
Marjo-Riikka Mäkelä

**Marjo-Riikka Mäkelä** (s.  7. toukokuuta 1971 Lappeenranta) on suomalainen näyttelijä, ohjaaja ja näyttelemisen opettaja. Hän on perustanut Los Angelesiin näyttelijästudion Chekhov Studio International. Suomalaisessa mediassa Mäkelä mainitaan yleensä Mihail Tšehovin näyttelemistekniikan yhteydessä.

## Ura
Mäkelä on juontanut Yleisradion sarjaa Kulttuuri Putiikki vuosina 1994–1996. Sen jälkeen hän työskenteli pääasiassa näyttelijänä klassisissa näytelmissä, kuten Molièren *[[Ihmisvihaaja]]ssa*, sekä moderneissa näytelmissä, kuten Peppi Pitkätossussa. Hän opiskeli Venäjän teatteritaiteen akatemiassa (GITIS) ja muutti Yhdysvaltoihin, jossa hän palasi näyttämölle John Irvingin romaanin *Oman elämänsä sankari* teatterisovituksessa ja nimiroolissa Euripideen "Medeiassa".

## Chekhov-tekniikka
Mäkelä on käyttänyt Mihail Tšehovin näyttelijäntyön tekniikkaa omassa työssään ja on myös ryhtynyt opettamaan sitä niin Suomessa kuin Etelä- ja Pohjois-Amerikassakin. Hän alkoi soveltaa tekniikkaa opiskellessaan Venäjällä. Menetelmä korostaa omien muistojen ja kokemusten sijasta mielikuvituksen käyttöä luotaessa roolihenkilön kokemuksia.

## Lähteet

## Aiheesta muualla
* Haastattelu Yle Areenassa
* 
* Chekhov Studio International
Salomé Báncora

**Salomé Báncora** (s. 28. helmikuuta 1993) on argentiinalainen alppihiihtäjä. Hänen seuransa on Club Andino Bariloche.

Báncora osallistui vuoden 2014 talviolympialaisiin. Hän sijoittui pujottelussa 25:nneksi ja suurpujottelussa 47:nneksi. Maailmanmestaruuskilpailuihin Báncora on osallistunut neljä kertaa vuosina 2011–2017. Paras sijoitus on vuoden 2015 kisojen 37:s sija pujottelussa.

Maailmancupissa Báncora esiintyi ensimmäisen kerran joulukuussa 2015 Åressa. Yhteensä hänellä on viisi starttia.

Nuorten MM-kilpailuihin Báncora on osallistunut viisi kertaa vuosina 2009–2011 ja 2013–2014. Parhaimmillaan hän on ollut 30:s vuoden 2014 kisojen pujottelussa.

## Lähteet
Tankiraiheinä

**Tankiraiheinä** eli **tankearaiheinä** (*Lolium rigidum*) on raiheiniin kuuluva yksivuotinen heinälaji. Se kasvaa muun muassa Etelä-Euroopassa, Pohjois-Afrikassa ja Aasiassa. Pohjoismaissa lajia on tavattu hyvin harvinaisena satunnaistulokkaana, myös Suomessa pari kertaa.

Tankiraiheinä kasvaa 20–40 senttimetriä korkeaksi mättääksi. Sen tähkylät kasvavat raiheinille tyypillisesti kahtena rivinä, vuoroittain tähkärangan molemmin puolin. Lajilla tähkäranka on jäykkä ja tähkylät painuneet siihen tiiviisti kiinni.

## Lähteet

## Aiheesta muualla
* Suomen Lajitietokeskus: Tankiraiheinä (''Lolium rigidum'')
* Integrated Taxonomic Information System (ITIS): ''Lolium rigidum'' 
* Global Biodiversity Information Facility (GBIF): ''Lolium rigidum'' 
* Flora of North America: ''Lolium rigidum''
Lavinia Chrystal

**Lavinia Chrystal** (s. 5. maaliskuuta 1989) on australialainen uransa päättänyt alppihiihtäjä.

Chrystal osallistui vuoden 2014 talviolympialaisiin. Hän sijoittui pujottelussa 32:nneksi ja suurpujottelussa 40:nneksi. Maailmanmestaruuskilpailuihin Chrystal on osallistunut vuosina 2011 ja 2015. Paras sijoitus on vuoden 2015 kisojen 45:s sija pujottelussa ja suurpujottelussa.

Maailmancupissa Chrystal esiintyi kerran helmikuussa 2014 Kranjska Gorassa. Hän laski ulos ensimmäisessä laskussa.

Nuorten MM-kilpailuihin Báncora osallistui vuonna 2009. Hän sijoittui pujottelussa 33:nneksi ja suurpujottelussa 57:nneksi.

## Lähteet
Jänönhäntä

**Jänönhäntä** (*Lagurus ovatus*) on yksivuotinen matalakasvuinen heinälaji, joka kasvaa luonnonvaraisesti Etelä-Euroopassa. Sitä viljellään myös koristekasvina. Jänönhännän kukintona on lajinimeä kuvaavasti tiheä tähkämäinen röyhy, joka on munanmuotoinen, pehmeäkarvainen ja kasvaa runsaasti ohuita vihneitä. Yksittäiset tähkylät ovat yksikukkaisia.

## Lähteet

## Aiheesta muualla
*Suomen Lajitietokeskus: Jänönhäntä (''Lagurus ovatus'')
*ITIS: ''Lagurus ovatus'' 
*United States Department of Agriculture (USDA): ''Lagurus ovatus'' 
*Centre for Agriculture and Biosciences International (CABI): ''Lagurus ovatus'' (hare's tail)
Betty Oliphant

**Betty Oliphant** (5. elokuuta 1918 Lontoo, Englanti – 12. heinäkuuta 2004 St. Catharines, Ontario) oli englantilaissyntyinen balettipedagogi. Hän muutti vuonna 1947 Kanadaan, jossa hänestä tuli Kanadan kansallisen balettikoulun ensimmäinen rehtori vuonna 1959. Tässä asemassa hän toimi vuoteen 1989 saakka. Hän oli myös yksi Kanadan kansallisbaletin taiteellisista johtajista vuosina 1969–75. Hän koulutti lukuisia tanssijoita ja opettajia, joiden joukossa olivat Karen Kain, Frank Augustyn, Martine van Hamel, James Kudelka ja John Alleyne.

Oliphantilla oli maailmanlaajuista kysyntää opettajana, joten hän vierailikin säännöllisesti muun muassa Neuvostoliitossa. Hän sai uransa aikana lukuisia palkintoja ja tunnustuksia, kuten Kanadan ritarikunnan *Companion*-arvon (1985).

## Lähteet
Lubna al-Qasimi

**Lubna bint Khalid bin Sultan al-Qasimi** ( (s. ) on arabiemiirikuntalainen ministeri. Hän on maansa ensimmäinen nainen ministerin tehtävässä. Hän toimi vuosina 2004–2008 Yhdistyneitten arabiemiraattien talousministerinä, 2008–2013 ulkomaankauppaministerinä, 2013–2016 kansainvälisen yhteistyön ja kehityksen ministerinä. Hän on toiminut maansa ensimmäisenä suvaitsevaisuuden ministerinä vuodesta 2016. Ministerin tehtävän ohelle hänellä on useita muita toimia. Hän on esimerkiksi Zayed-yliopiston pääjohtaja.

Yhdysvaltalainen talousjulkaisu Forbes luokitteli Sheikha al-Qasimin vuoden 2017 maailman vaikutusvaltaisimpien naisten listallaan sijalle 36. 
 
Al-Qusimi valmistui Kalifornian osavaltioyliopistosta Chicossa (1981; B.A./B.Sc., tietojenkäsittelyoppi) ja suoritti MBA-tutkinnon Sharjan amerikkalaisessa yliopistossa (2002). Hän on useiden yliopistojen kunniatohtori.

## Lähteet

## Aiheesta muualla

*Sheikha Lubna al Qassimi  (religiousfreedomandbusiness.org)
Erla Ásgeirsdóttir

**Erla Ásgeirsdóttir** (s. 27. tammikuuta 1994) on islantilainen alppihiihtäjä. Hänen seuransa on Breidablik.

Erla osallistui vuoden 2014 talviolympialaisiin. Hän sijoittui pujottelussa 36:nneksi ja suurpujottelussa 52:nneksi. Maailmanmestaruuskilpailuihin Erla on osallistunut vuosina 2013 ja 2015. Paras sijoitus on vuoden 2015 kisojen 45:s sija pujottelussa.

Nuorten MM-kilpailuihin Erla on osallistunut neljä kertaa vuosina 2011 ja 2013–2015. Parhaiten hän sijoittui vuoden 2011 pujottelussa, kun hän laski 42:nneksi.

## Lähteet
Kiinanpantaheinä

**Kiinanpantaheinä** (*Setaria faberi*) on alkuperäisenä Kiinassa esiintyvä heinälaji. Pohjoismaissa sitä on tavattu harvoin satunnaistulokkaana kaatopaikoilla, satamissa ja myllyalueilla, myös Suomessa noin 20 kertaa.

Kiinanpantaheinä on yksivuotinen heinälaji, joka kasvaa 20–50 senttimetriä korkeaksi. Se muistuttaa ulkonäöltään viherpantaheinää ja italianpantaheinää. Sen kukintona on kerrannaistähkä/röyhy, joka on enintään 10 cm pitkä ja pari senttimetriä leveä, usein kaareutuva, vihreä ja violetinsävyinen. Jokaisessa tähkylässä on tyvellä vihnemäinen sukaskarva, jossa on hyvin pieniä väkäsiä.

## Lähteet

## Aiheesta muualla
* Suomen Lajitietokeskus: Kiinanpantaheinä – ''Setaria faberi''
* Kasviatlas 2020: Kiinanpantaheinän (''Setaria faberi'') levinneisyys Suomessa.
Deborah Ellis

**Deborah Ellis** (s. 7. elokuuta 1960 Cochrane, Ontario) on kanadalainen kirjailija, rauhanaktivisti ja filantrooppi. Hän aloitti kirjoittamisen 11-vuotiaana ja julkaisi ensimmäisen romaaninsa (*Looking for X*, 2000) osallistuttuaan teoksia julkaisemattomille romaanikirjailijoille suunnattuun kilpailuun. Hänen nuorille aikuisille suunnatut romaaninsa esittelevät usein lapsia kansainvälisten kriisien keskellä. Ellisin saamien tunnustusten joukossa on vuonna 2004 myönnetty Vicky Metcalf -palkinto. Hänestä tehtiin vuonna 2006 Ontarion ritarikunnan jäsen.

## Lähteet
Lisa Moore (kirjailija)

**Lisa Moore** (s. 28. maaliskuuta 1964 St. John's, Newfoundland) on kanadalainen romaani- ja novellikirjailija. Hän on ollut kolmesti ehdolla Scotiabank Giller -palkinnon saajaksi (2002, 2005, 2013) ja saanut Commonwealth Writers' Prizen. Mooren ensimmäinen novellikokoelma, *Degrees of Nakedness*, julkaistiin vuonna 1995, ja hänen ensimmäinen romaaninsa, *Alligator*, on vuodelta 2005. Hänen toinen romaaninsa on *February* (2013).

Moore sai Nova Scotiassa taiteiden kandidaatin arvon ja tähtäsi alun perin kuvataiteilijaksi. Hän kuitenkin jatkoi opintojaan Memorial University of Newfoundlandissa, jossa hänestä tuli *The Burning Rock* -kirjailijaryhmittymän jäsen. Siihen kuuluivat myös Michael Winter ja Ramona Dearing.

## Lähteet
Jonsonindurra

**Jonsonindurra** eli **itämaittendurra** (*Sorghum halepense*) on 1–2 metriä korkeaksi kasvava heinälaji, joka muistuttaa viljana viljeltyä durraa eli kirjodurraa (*Sorghum bicolor*). Siitä poiketen jonsonindurra on monivuotinen ja tekee maarönsyjä. Sen tähkylät varisevat röyhystä jyvien kypsyessä.

Jonsonindurra kasvaa alkuperäisenä Pohjois-Afrikassa ja Aasian länsiosassa. Suomessa lajia on tavattu satunnaistulokkaana muutamia kymmeniä kertoja, varsinkin 2010-luvulta alkaen.

## Lähteet

## Aiheesta muualla
* Suomen Lajitietokeskus: Jonsonindurra – ''Sorghum halepense''
Salomon

**Salomon** on ranskalainen urheiluvälineiden ja -vaatteiden valmistaja.

## Historia

François Salomon perusti Salomonin vuonna 1947 Alpeilla sijaitsevassa Annecyn kaupungissa Ranskassa.

Salomon oli saksalaisen Adidaksen omistuksessa, kunnes suomalainen Amer Sports osti sen vuonna 2005. 

Amer Sportsin omistajia ovat olleet vuodesta 2019 lähtien ANTA Sports, FountainVest Partners, Anamered Investments ja Tencent.

## Tuotteet

Salomon valmistaa urheiluvälineitä ja -vaatteita, esimerkiksi juoksukenkiä, vaelluskenkiä ja hiihtoon, lasketteluun ja lumilautailuun suunniteltuja talviurheiluvälineitä.

Vuonna 2017 New York Magazinen tyylisivusto The Cut lanseerasi termin gorpcore, joka viittasi ulkoiluvaatteiden käyttämiseen kaupunkiympäristössä. Tyylin edelläkävijät ovat käyttäneet esimerkiksi Salomonin tuotteita.

Salomon ja muotibrändi Comme des Garçons ovat suunnitelleet yhdessä lenkkitossuja.

Salomon on kertonut lopettavansa maastohiihdon sns-malliston side- ja monotuotannon kauteen 2022–2023.

## Lähteet

## Aiheesta muualla
* Salomonin kotisivut
Aroharjasvehnä

**Aroharjasvehnä** (*Agropyron desertorum*) on monivuotinen heinäkasvi. Se on alun perin kotoisin Aasiasta, missä se kasvaa Venäjällä Siperiassa ja Keski-Aasiassa aroilla. Laji on levinnyt muun muassa Pohjois-Amerikkaan, missä se kasvaa Yhdysvalloissa noin 20 osavaltion alueella. Suomessa aroharjasvehnää on havaittu esiintyvän Pohjois-Pohjanmaalla Raahessa vuodesta 2006 alkaen.

## Lähteet
Lisa Moore

**Lisa Moore** on ainakin seuraavien henkilöiden nimi:

* Lisa Moore, australialainen pianisti
* Lisa Moore, kanadalainen kirjailija
* Lisa Bronwyn Moore, kanadalainen näyttelijä
Cindy Frey

**Cindy Frey** (s. 5. syyskuuta 1975  Neerpelt) on itseoppinut belgialainen valokuvataiteilija. Hän on erikoistunut muotokuviin, musiikkiin, mainoksiin ja muotiin. Ensimmäisen kerran hän työskenteli valokuvaajana vuonna 2003 ja vuodesta 2007 hän on ollut kokopäivätoiminen valokuvataiteilija. Hän on osallistunut näyttelyihin Belgiassa, Alankomaissa ja Saksassa.  

## Lähteet

## Lisää aiheesta
* http://www.cindyfrey.com/
Jenny Lindén Urnes

**Jenny Ulrika Ulfsdotter Lindén Urnes** (s. ) on ruotsalainen yritysjohtaja, joka johtaa Lindéngruppenia hallituksen puheenjohtajana. Hän peri 38-vuotiaana isältään Ulf Gösta Lindéniltä (1937–2009) kolmen miljardin kruunun varallisuuden Lindengruppenin osakkeina. Maaleja ja pintakäsittelyaineita valmistavia yhtiöitä omistava Lindéngruppen oli Ulf Lindénin muodostama yritys. Maaliskuussa 2018 yhdysvaltalainen talousjulkaisu Forbes arvioi Lindén Urnesin omistusten arvoksi 1,1 miljardia dollaria.

Lindéngruppenin hallituksen ohella Lindén Urnes toimii konsernin usean tytäryrityksen hallituksissa. Hän on myös tukholmalaista Färgfabriken-taidehallia ylläpitävän säätiön hallituksen puheenjohtaja. Lindéngruppen on taidehallin pääsponsori. 

Lindén Urnes on suorittanut Lontoon yliopiston Heythrop Collegessa alemman korkeakoulututkinnon filosofia pääaineenaan (1995). Hän on Lundin yliopiston kunniatohtori (2015).

## Lähteet

## Aiheesta muualla
* Interview with Jenny Lindén Urnes – sustaining success (16.11.2012)  (lindengruppen.com)
Isoräpelö

**Isoräpelö** (*Briza maxima*) on räpelöihin kuuluva yksivuotinen heinälaji. Se kasvaa muun muassa Etelä-Euroopassa sekä muuallakin Välimerta ympäröivällä alueella. Lajia käytetään koristeheinänä.

Isoräpelö kasvaa 10–60 senttimetriä korkeaksi. Sen tunnusmerkki ovat suhteellisen isot "käpymäiset" tähkylät. Ne kasvavat nuokkuvina harsun röyhykukinnon haarojen päissä. Tähkylät ovat litteät, osittain violetinsävyiset ja kooltaan 10–17 millimetriä eli ainakin kaksi kertaa niin suuret kuin niittyräpelöllä. Muista räpelölajeista poiketen isoräpelö vaikuttaa olevan risteymäsyntyinen laji ja voidaan sijoittaa isoräpelöiden (*Macrobriza*) sukuun.

## Lähteet

## Aiheesta muualla
* Suomen Lajitietokeskus: Isoräpelö – ''Macrobriza maxima''